Θεσσαλονίκη, 18/01/2024

**H Lidl Ελλάς «Κορυφαίος Εργοδότης» στην Ελλάδα και το 2024**

**Η βράβευση για 8η συνεχόμενη χρονιά αποδεικνύει την προσήλωση της εταιρείας στην καθιέρωση ενός συμπεριληπτικού εργασιακού περιβάλλοντος εξέλιξης και ισότητας για τους πάνω από 6.700 ανθρώπους της.**

**Η** **Lidl Ελλάς** **αναδείχθηκε** **για** **8η συνεχόμενη χρονιά** **Κορυφαίος Εργοδότης σε Ελλάδα και Ευρώπη**, σύμφωνα με την αξιολόγηση του διεθνώς αναγνωρισμένου ανεξάρτητου οργανισμού **Top Employers Institute**.

Το Top Employers Institute βραβεύει διαχρονικά τις εταιρείες που ξεχωρίζουν για τη στρατηγική ανθρώπινου δυναμικού που εφαρμόζουν. Η διαδικασία της πιστοποίησης περιλαμβάνει ανάλυση των δράσεων των εταιρειών σε θεματολογίες όπως **προσέλκυση υποψηφίων, προγράμματα εκπαίδευσης και ανάπτυξης, πολιτικές και δράσεις well-being, δράσεις ισότητας των φύλων** αλλά και την εξασφάλιση **ενός συμπεριληπτικού εργασιακού περιβάλλοντος απαλλαγμένου από διακρίσεις.**

Η πιστοποίηση αυτή αποτελεί απόδειξη της διαρκούς δέσμευσης και του συστηματικού σχεδιασμού, πρωτοβουλιών και δράσεων, για την **εξασφάλιση ενός φιλικού, ομαδικού και συμπεριληπτικού εργασιακού περιβάλλοντος** όπου οι άνθρωποι της Lidl Ελλάς αναγνωρίζονται για την αξία τους και εξελίσσονται. Δράσεις όπως το Lidl UP: Learn & Work για τη στήριξη της νέας γενιάς, η συμμετοχή της Lidl Ελλάς στο Athens Pride και πολλές άλλες ενέργειες και παροχές **σχεδιάζονται για τους πάνω από 6.700 ανθρώπους της εταιρείας και τις οικογένειές τους.**

«Είμαι υπερήφανος που η Lidl ανακηρύχθηκε Κορυφαίος Εργοδότης για ακόμη μία χρονιά. Είναι πολύ σημαντικό για εμάς να προσφέρουμε στους ανθρώπους μας το καλύτερο εργασιακό περιβάλλον με ευκαιρίες εξέλιξης και μία εταιρική κουλτούρα ισότητας αλλά και να εξασφαλίζουμε συνθήκες ασφάλειας και σταθερότητας για τους ανθρώπους μας. **Γι’ αυτό προβήκαμε πρόσφατα σε αύξηση του κατώτατου μισθού στα 1.000€ μικτά**, ποσό σημαντικά υψηλότερο από τον μέσο όρο της αγοράς. Και αυτή είναι μόνο η αρχή μίας σειράς παροχών και αμοιβών που ενισχύονται συνεχώς με επίκεντρο την ευημερία των ανθρώπων μας», δήλωσε ο **Martin Brandenburger, CEO και Πρόεδρος του Διοικητικού Συμβουλίου της Lidl Ελλάς**.

Φέτος, για πρώτη φορά, η Lidl βραβεύτηκε ως Κορυφαίος Εργοδότης για το 2024 και **στις 31 χώρες** όπου διαθέτει παρουσία με καταστήματα.

**Στη Lidl Ελλάς οι άνθρωποι κάνουν τη διαφορά.** Η εταιρεία το αποδεικνύει έμπρακτα καθημερινά, γι’ αυτό και παραμένει Κορυφαίος Εργοδότης για 8η συνεχόμενη χρονιά. Οι ενδιαφερόμενοι μπορούν να ανακαλύψουν τις ενεργές θέσεις εργασίας σε όλη την Ελλάδα και να κάνουν αίτηση μέσα από το [team.lidl.gr.](https://team.lidl.gr/)

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**